CELEX: 62007CA0169
Language: lt
Date: 2009-03-10 00:00:00
Title: Byla C-169/07: 2009 m. kovo 10 d. Teisingumo Teismo (didžioji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Hartlauer Handelsgesellschaft mbH prieš Wiener Landesregierung, Oberösterreichische Landesregierung (Įsisteigimo laisvė — Socialinė apsauga — Valstybės finansuojama sveikatos apsaugos sistema — Išmokų natūra sistema — Apdraustojo asmens patirtų išlaidų atlyginimo sistema — Leidimas steigti privačią polikliniką, teikiančią ambulatorines odontologijos paslaugas — Poreikių, pateisinančių gydymo įstaigos steigimą, vertinimo kriterijus ﾔ Tikslas išlaikyti kokybiškas, subalansuotas ir visiems prieinamas medicinos arba stacionarias paslaugas — Tikslas užkirsti kelią socialinio draudimo sistemos finansinės pusiausvyros pažeidimui — Nuoseklumas — Proporcingumas)

16.5.2009   
            
            
               LT
            
            
               Europos Sąjungos oficialusis leidinys
            
            
               C 113/4
            
         2009 m. kovo 10 d. Teisingumo Teismo (didžioji kolegija) sprendimas byloje (Verwaltungsgerichtshof (Austrija) prašymas priimti prejudicinį sprendimą) Hartlauer Handelsgesellschaft mbH prieš Wiener Landesregierung, Oberösterreichische Landesregierung
   (Byla C-169/07) (1)
   
   (Įsisteigimo laisvė - Socialinė apsauga - Valstybės finansuojama sveikatos apsaugos sistema - Išmokų natūra sistema - Apdraustojo asmens patirtų išlaidų atlyginimo sistema - Leidimas steigti privačią polikliniką, teikiančią ambulatorines odontologijos paslaugas - Poreikių, pateisinančių gydymo įstaigos steigimą, vertinimo kriterijus - Tikslas išlaikyti kokybiškas, subalansuotas ir visiems prieinamas medicinos arba stacionarias paslaugas - Tikslas užkirsti kelią socialinio draudimo sistemos finansinės pusiausvyros pažeidimui - Nuoseklumas - Proporcingumas)
   2009/C 113/07
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Verwaltungsgerichtshof
   
      Šalys pagrindinėje byloje
   
   
      Ieškovė: Hartlauer Handelsgesellschaft mbH
   
      Atsakovės: Wiener Landesregierung, Oberösterreichische Landesregierung
   
      Dalykas
   
   Prašymas priimti prejudicinį sprendimą — Verwaltungsgerichtshof — EB 43 ir 48 straipsnių išaiškinimas — Leidimas steigti privačią gydymo įstaigą odontologijos ambulatorijos forma — Leidimo susiejimas su poreikių įvertinimu
   
      Rezoliucinė dalis
   
   EB 43 ir EB 48 straipsniai draudžia nacionalinės teisės nuostatas, kokios nagrinėjamos pagrindinėje byloje, pagal kurias kaip nepriklausoma odontologijos ambulatorija veiksiančiai privačiai gydymo įstaigai reikalingas leidimas steigtis ir pagal kurias šis leidimas neišduodamas, jei, atsižvelgiant į sutartis su socialinio draudimo institucijomis sudariusių gydytojų jau teikiamas paslaugas, nėra poreikio steigti planuojamos įstaigos, nes pagal šias nuostatas tokia tvarka nenumatoma bendriesiems kabinetams steigti ir jos nėra pagrįstos nacionalinės valdžios institucijų diskreciją pakankamai ribojančia sąlyga.
   
      (1)  OL C 155, 2007 7 7.